Diari Oficial de la Generalitat Valenciana


Sumari del DOGV 5646, del 23-11-2007 (2007/14390)

Notificació a Essiba Moda, SL. Expedient número V-126/2007.
-----------------------------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/14334


Data del document
:   15-11-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a Essiba Moda, SL. Expedient número V-126/2007. [2007/14926]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Essiba Moda, SL, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que justifica la seua absència. Palmira Martínez Ferri, que justifica la seua absència. Secretària-vocal: Amparo Peris Catalá. Parts. Reclamant: Transportes Azkar, SA, representada per Rafael Pérez Garnes. Reclamat: Essiba Moda, SL, que no compareix a l'acte de vista. Citació a través de la Policia Local de Benaguasil (València) i tauler d'edictes de l'Ajuntament.  
València, 7 de novembre de 2007, a les 12.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-126/07 i es procedix a la realització de la vista oral respecte de la reclamació següent: impagament de ports. Inassistència del demandat. Notificació i citació per publicació en el tauler de l'Ajuntament.   
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus es va procedir a la notificació a través de la Policia Local de Benaguasil (València), gestió que igualment va resultar infructuosa segons consta en l'informe emés per l'expressada Policia Local, i va passar a ser exposada la notificació de la demanda i citació a la vista en el tauler d'edictes de l'expressat Ajuntament per ser este l'últim domicili conegut.  
A continuació es concedix la paraula a la reclamant que s'afirma i ratifica en la seua demanda i es remet a les proves i documents aportats i que deixa basada en els antecedents de fet següents:  
1. Com a conseqüència de les relacions comercials existents entre les parts es van realitzar diversos transports durant els mesos de març, abril, maig i juny de 2007, que van donar lloc a les factures núm. MEN-456989 de 31.03.2007 per un import de 41,24 euros, la núm. MEN-45583 de 31.03.2007 per un import de 2.670,64 euros, la núm. MEN-468174 de 30.04.2007 per un import de 686,33 euros. la núm. MEN-480091 de 31.05.2007 per un import de 13,79 euros, la núm. MEN-479618 de 31.05.2007 per un import de 2.070,40 euros i la núm. MEN-490754 de 30.06.2007 per un import de 1.444,01 euros. El total ascendix a la quantitat de 6.926,41 euros.   
Realitzades diverses gestions de cobrament van resultar totes infructuoses, motiu pel qual s'ha procedit a la interposició d'esta reclamació davant de la Junta Arbitral.  
Acaba sol·licitant que previ el reconeixement del seu dret es condemne la reclamada al pagament dels ports realitzats per la suma total de 6.926,41 euros.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
Esta demanda ha sigut admesa per la totalitat de la quantitat expressada en entendre esta Junta que hi ha identitat de parts interessades en la demanda, el mateix objecte de reclamació i de facturacions totes estes independents i realitzades en dates distintes. Això permet que siguen enjudiciades conjuntament a fi d'una economia processal necessària per a donar resposta amb promptitud a les múltiples demandes presentades, entenent per tant que no hi ha vulneració del precepte assenyalat.  
3. Donades les absències dels vocals representants tant de les empreses de transport com de les empreses carregadores, que van excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. Comprovats els aspectes manifestats per la reclamant per mitjà de la prova documental acompanyada a la demanda i no existint manifestació en contra de la demandada han d'estimar-se els fets i la quantitat reclamada.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, ?representada per Rafael Pérez Garnes contra Essiba Moda, SL, ja que dels fets relatats, documents probatoris i declaracions efectuades s'establix, que havent-se realitzat els transports dins de les condicions contractuals convingudes han de ser abonats els seus imports.   
Per tot això Essiba Moda, SL, haurà d'abonar a Transportes Azkar, SA, la quantitat de sis mil nou-cents vint-i-sis euros amb quaranta-un cèntims (6.926,41 €).   
Este laude serà executiu si no es complix, en el termini de vint dies comptadors a partir de l'endemà de la recepció.  
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 15 de novembre de 2007.- El president de la Junta Arbitral de Transports de València: Ramón Escrig Moreno.